b"\n_START_ARTICLE_\nMorositat\n_START_PARAGRAPH_\nLa morositat \xc3\xa9s la manca de pagament d'una obligaci\xc3\xb3 financera per part d'una persona f\xc3\xadsica o jur\xc3\xaddica despr\xc3\xa9s del venciment d'aquesta. Mor\xc3\xb3s \xc3\xa9s aquella persona que est\xc3\xa0 legalment reconeguda com a deutor. Cada pa\xc3\xads reconeix o no aquesta situaci\xc3\xb3 segons diferents criteris, en l'\xc3\xa0mbit bancari espanyol per exemple, se sol aplicar a partir del tercer rebut impagat. Per a ser reconegut legalment com a mor\xc3\xb3s ha d'obrar en poder d'ambdues parts un document legalment reconegut on el deutor estigui obligat a fer aquests pagaments per exemple: contractes de cr\xc3\xa8dits, contractes de targetes de cr\xc3\xa8dit, contractes de serveis telef\xc3\xb2nics, escriptures hipotec\xc3\xa0ries i escriptures de cr\xc3\xa8dit amb garanties hipotec\xc3\xa0ries, lletres de canvi, xecs o pagar\xc3\xa9s impagats._NEWLINE_D'haver lletres de canvi, xecs o pagar\xc3\xa9s correctament emesos i amb declaraci\xc3\xb3 d'equival\xc3\xa8ncia (abans protest) es podr\xc3\xa0 instar un procediment cambiari (\xc3\xa9s a dir, un procediment executiu, f\xc3\xa0cil i r\xc3\xa0pid) que acabar\xc3\xa0 amb l'embargament del deutor. De no existir els esmentats documents el deute no existeix legalment i no es pot procedir contra el/la deutor/a._NEWLINE_Els morosos es solen incloure en fitxers automatitzats per recolzar la presa de decisions en l'\xc3\xa0mbit financer i creditici, aquests fitxers poden pert\xc3\xa0nyer a associacions banc\xc3\xa0ries, financeres o empreses privades. Les entitats consulten el fitxer quan una persona va a demanar un cr\xc3\xa8dit, o un finan\xc3\xa7ament, o qualsevol altra operaci\xc3\xb3 que comporta un risc econ\xc3\xb2mic per a comprovar si la persona que ho sol\xc2\xb7licita est\xc3\xa0 al corrent en operacions similars amb altres entitats. \xc3\x89s, per tant, un mecanisme d'informaci\xc3\xb3._NEWLINE_Com a conseq\xc3\xbc\xc3\xa8ncia aix\xc3\xb2 pot portar diversos i greus problemes, com la manca d'acceptaci\xc3\xb3 dels bancs a l'hora de fraccionar pagaments o sol\xc2\xb7licitar cr\xc3\xa8dits o ajornaments a causa del risc que aix\xc3\xb2 suposa. Tamb\xc3\xa9 a l'hora de contractar serveis d'empreses de telefonia m\xc3\xb2bil"